KOKKUVÕTE: ERAKONDADE RAHASTAMINE
Parteide rahastamise ja järelevalve korra kehtestab erakonnaseadus. Erakonnad võivad raha saada riigieelarvest, liikmemaksudest, üksikisikute annetustest ning tehingutest erakonna varaga. Keelatud on anonüümsed ja juriidiliste isikute (ehk organisatsioonide) annetused, samuti nõuetest loobumine erakonna vastu või turutingimustest soodsamatel tingimustel erakonnale kaupade, teenuste jm loovutamine.
Erakondade rahastamise kohta esitati kokku 506 ettepanekut ja kommentaari, mis moodustab 10,52% kõigist Rahvakogu.ee-s esitatud ettepanekutest ja kommentaaridest. Viie alateema jaotus kirjete lõikes on esitatud alloleval joonisel. Erakonna liikmemaksu kohta tehtud ettepanekud on arvestatud koos ettepanekutega, mis tehti erakondade konkurentsi teema all.
Peamised ettepanekud erakondade rahastamise teemal
2. Suurendada erakondade rahastamises oluliselt liikmemaksude osatähtsust.
3. Kui erakondade riigieelarvest rahastamine jätkub, peab see toimuma senisest väiksemas mahus ning seotuna eelkõige partei poolt kogutud liikmemaksudega.
4. Erakondade riigieelarvelise toetuse jaotamise põhimõtted peavad tagama väikeste parteide konkurentsivõime.
5. Igasugused annetused erakondadele tuleb keelata.
6. Kogu erakondade rahastamine peab toimuma elektrooniliselt ning tehingute andmed peavad olema avalikud (sh internetist leitavad).
7. Erakondade rahastamise järelevalve teostaja volitusi peab laiendama ja tagama talle piisavad ressursid selleks, et ta saaks kontrollida erakondade kogu majandustegevust.
1. Erakondade omaosalus rahastamises peaks suurenema
2. Annetused erakondadele peaksid olema keelatud
Annetused erakondadele peaksid olema keelatud, sest need soosivad tagatoapoliitikat, läbipaistmatust ning omavad negatiivset mõju erakondade konkurentsile. Annetuste lubamise korral on aga oluline kindlate annetamisreeglite sisseseadmine, millest tähtsaimad on avalikustamine ja läbipaistvus.
3. Erakondade peamine rahastus peaks tulema liikmemaksudest
Liikmemaksu puudutanud ettepanekutes ja kommentaarides leiti, et liikmemaks peaks olema üks kaalukatest erakonna tegevuse rahastamise allikatest. Arvati, et praegune suur riigieelarveline toetus ei soosi erakondade omatulu teenimist. Liikmemaksude kogumine suurendaks parteide tõsiseltvõetavust ning sunniks neid senisest enam arvestama valijate ja partei enda liikmete arvamusega. Paljud soovisid liikmemaksu muuta ainsaks lubatud rahastamisallikaks või lubada koos liikmemaksudega ka annetusi. Vähendamaks passiivsete liikmete osakaalu erakondades, soovitasid mitmed ettepanekud muuta liikmemaksu tasumise erakonnaliikmetele kohustuslikuks. Liikmemaksu suurus soovitati muuhulgas kehtestada riiklikult, et tagada erakondade võrdsem konkurents.
4. Erakondade rahaasjad peaksid muutuma läbipaistvamaks
Erakondade rahastamise läbipaistvuse osas arutleti peamiselt selle üle, milline võiks olla toimiv viis erakondade rahaasjade nähtavaks ja jälgitavaks tegemiseks. Läbipaistmatuse ohtu tajuti eelkõige sularahatehingute ning annetuste puhul. Leiti, et huvilistele peaks olema tagatud juurdepääs erakondade finantstehingute ning annetuste ja annetajate andmetele. Samuti sooviti, et erakondade rahastamine peaks toimuma sõltumatu vaheorgani kaudu.
5. Kontroll erakondade rahaasjade üle tuleks muuta tõhusamaks
Inimesed tajuvad jätkuvalt vajadust parteide rahastamise üle kontrolli parendamiseks. Järelevalve teostajaks, nn kontrollorganiks võiks olla mõni olemasolev sõltumatu institutsioon. Valdavalt leiti, et olemasoleva Erakondade Rahastamise Järelevalvekomisjoni volitusi tuleb laiendada ja talle peaks tagama piisavad ressursid, et ta saaks kontrollida erakondade kogu majandustegevust.
Arvan,et kokkuvõtlikud artiklid on üsna hästi kirjutatud.Oma olemuselt peabki kokkuvõte olema detailivaesem,sest muidu poleks see kokkuvõte.Üldistav artikkel on alati pisut subjektiivne ja veidi selle autori nägu.Sellepärast ei saa probleemide edasisel käsitlemisel lähtuda ainult kokkuvõtetest,vaid kõrval peavad olema ka algallikad (konkreetsed ettepanekud).Samas on kokkuvõtetest suur abi probleemide sisu ja tuuma määratlemisel.
Kindlasti on artiklitest jäänud välja mõnede probleemide tähtsaid osi.Sellepärast arvan,et ükski kokkuvõte pole kunagi lõpuni valmis ja seda võib igal hetkel väheke täiendada.Rahastamise kokkuvõttes on põhjalikult räägitud,kuidas rahastamist kontrollitakse,aga pole räägitud,mis abi sellest kontrollimisest on.Kui meedia rikkujate kallal puhul ainult natuke tänitab,siis harjuvad süüdlased sellega ruttu ja sahkerdavad edasi.Ma tegin Rahvakogus konkreetse ettepaneku korduvalt rahastamise reegleid rikkunud erakond sunniviisiliselt laiali saata.Leian,et selle ettepaneku ja muude samalaadsete sanktsioonide üle tuleb tingimata aru pidada.
Kuna pole muude asjaolude tõttu võimalik osaleda vastaval teemaseminaril, siis lisan omalt poolt mõned kommentaarid:
1. Erakondade jätkuv rahastamine riigieelarvest tähendab sisuliselt status quo põlistamist, millega erakonnad ongi 90% ulatuses riigi ülalpidamisel ning liikmemaksudest ja annetustest laekuvad eraldised moodustavad üksnes tühise osa erakonna eelarvest. Erakondade minek isemajandamisele nõuaks aga neilt põhimõtteliselt uut majandusmudelit, mis vähendaks palgalise parteiaparaadi osakaalu ning väärtustaks vabatahtlikku tööd maailmavaatelistel alustel.
2. Annetuste osakaal erakondade rahastamisel on nn Silvergate skandaali tõttu üle võimendatud, mistõttu on tekkinud meediaefekt - kui midagi võimendatakse, siis tekitab see kõverpeeglis üldrahvaliku arusaama, mis ei kajasta tegelikku olukorda, arvatakse, et annetused moodustavad suure osa erakondade eelarvest.
3. Annetuste keelamine võib vastupidiselt ootustele just soodustada varimajandust, täpselt nii nagu omal ajal "kuivad seadused" tekitasid varimajandusliku efekti alkoholikaubanduses Soomes ja Ameerika Ühendriikides. Keelumajandus on sisuliselt samasugune olemuslikult sotsialistlik majandussüsteem nagu nõukogude käsumajandus ning ei paku kindlasti ühiskonna arengut soodustavaid lahendusi, vaid pigem soodustab JOKK-skeemide teket. Seetõttu peaksid annetused olema lubatud, kuid need peaksid olema läbinähtavad.
4. Ma pigem toetan ettevõtlusele tuginevate lahenduste leidmist erakondade finantseerimiseks ning ei välistaks võimalust, kus erakonnad loovad ettevõtteid erakonna tegevuse toetamiseks. See eeldaks samuti kehtiva seadusandluse muutmist. Kui erakonnad pürgivad riigi haldamisele, siis peaks neil kõigepealt erakonna majandamine selge olema.
5. Kui erakonnad jäävad riigi ülalpidamisele, siis võib arvata, et nende sõltuvus riigist suureneb veelgi. Samas oleks võimalik riigil erakondade arvelt vabanevaid ressursse kasutada mõnel ühiskonda tervikuna arendava tegevuse finantseerimiseks.
6. Lahendust ei näe ma mitte keelumajanduslike elementide rakendamises, mis võivad suurendada korruptsiooni, vaid rahastusskeemida suuremas läbipaistvuses.
7. Riigieelarveline rahastamine soodustab ka kehtivat erakonnastruktuuri, sest uute tulijate pealetiulek ning konkurentsi tugevdamine oleksid raskendatud.
8. Riigil pole eetiline nõuda maksumaksjatelt neile mitte sobivate maailmavaadete rahastamist. Täpselt samasugune põhoimõte nagu igal kodanikul on õigus osta poest vorsti, mis talle tegelikult maitseb.
9. Rahvakogu seisab valiku ees, kas toetada populistlikke otsuseid, mis paljuski tuginevad emotsioonidele ning suurendada institutsionaalset populaarsust või pürgida ratsionalistlike ning argumenteeritud lahenduste poole.
Viimased uuendused kategoorias Rahastamine
Koostöö Kogu lisas ettepaneku Erakondi rahasatada võrdselt
Koostöö Kogu lisas ettepaneku ERAKONDADE RAHASTAMINE AINULT LIIKMEMAKSUDEST!
Rahastada erakondi vaid riigieelarvest jõudis enim toetushääli saanud ettepanekutesse 1 537
Erahuvide liigse mõju vältimiseks peab riigieelarveline toetus erakondadele jätkama, kuid õiglasel alusel jõudis enim toetushääli saanud ettepanekutesse 1 141
Aruandlus Põhiseaduse § 28 viimase rea täitmise kohta. jõudis enim toetushääli saanud ettepanekutesse 1 344